CELEX: 62012FN0134
Language: et
Date: 2012-11-09 00:00:00
Title: Kohtuasi F-134/12: 9. novembril 2012 esitatud hagi — ZZ versus nõukogu

26.1.2013   
            
            
               ET
            
            
               Euroopa Liidu Teataja
            
            
               C 26/74
            
         9. novembril 2012 esitatud hagi — ZZ versus nõukogu
   (Kohtuasi F-134/12)
   2013/C 26/153
   Kohtumenetluse keel: prantsuse
   
      Pooled
   
   
      Hageja: ZZ (esindajad: advokaadid A. Coolen, J.-N. Louis, E. Marchal, D. Abreu Caldas ja S. Orlandi)
   
      Kostja: Euroopa Liidu Nõukogu
   
      Hagi ese ja sisu
   
   Nõue tühistada esiteks nõukogu 19. detsembri 2011. aasta otsus 2011/866/EL, mis puudutab otsust jätta vastu võtmata komisjoni ettepanek määruse kohta, millega viiakse läbi liidu ametnike ja muude teenistujate töötasude ja pensionide iga-aastane kohandamine ning teiseks nõue tühistada hageja 2012. aasta jaanuari, veebruari ja märtsi palgatõendid, mis koostati eespool nimetatud otsust kohaldades.
   
      Hageja nõuded
   
   
               —
            
            
               tuvastada, et nõukogu 19. detsembri 2011. aasta otsus 2011/866/EL, mis käsitleb komisjoni ettepanekut nõukogu määruse kohta, millega kohandatakse alates 1. juulist 2011 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente, on õigusvastane;
            
         
               —
            
            
               tühistada otsus, millega jäeti rahuldamata 30. juuli 2012. aasta kaebus 2012. aasta jaanuari, veebruari ja märtsi palgatõendite peale, mis olid koostatud nõukogu 19. detsembri 2011. aasta otsust 2011/866/EL kohaldades;
            
         
               —
            
            
               kohustada nõukogu tasuma hagejale saamata töötasu ja pensionisummad, millele tal on õigus alates 1. juulist 2011, lisades viivise alates nimetatud summade tasumisele kuulumise kuupäevast, Euroopa Keskpanga poolt põhiliste refinantseerimistoimingute jaoks kehtestatud määras, millele lisandub kaks punkti;
            
         
               —
            
            
               kohustada nõukogu tasuma hagejale sümboolne üks euro, hüvitamaks mittevaraline kahju, mis tekkis hagejale nõukogu 19. detsembri 2011. aasta otsuse 2011/866/EL vastuvõtmisega sooritatud ametialase eksimuse tõttu;
            
         
               —
            
            
               mõista kohtukulud välja nõukogult.